# 3.400 job tilknyttet grøn investeringsordning

April 2025

## **GRØN INDUSTRIPOLITIK**

Regeringen oprettede i 2024 en investeringsstøtteordning til grønne teknologier. Her fik fem projekter i Danmark støtte på 634,1 mio. kr. De samlede investeringer for de fem projekter er på godt 4,2 mia. kr. I 2025 åbner ordningen igen, og denne gang kan der ydes 657 mio. kr. i støtte til produktion af vindteknologi og elektrolysatorer (teknologi til Power-to-X).

Virksomheder kan igen i år opnå støtte på maksimalt 15 pct. af den samlede investering. Såfremt alle midler udmøntes med et støtteniveau på 15 pct., vil de afsatte midler understøtte et samlet investeringsniveau på ca. 4,4 mia. kr. oveni de 4,2 mia. kr. i investeringer, som blev understøttet gennem ordningen i 2024.

De samlede potentielle investeringer i 2024-25 tilknytter ca. 1.400 arbejdspladser direkte i branchen *fremstilling af motorer, vindmøller og pumper* samt yderligere ca. 2.000 arbejdspladser tilknyttet via afledte effekter i fx metalindustrien og engroshandel.

|  |
| --- |
| Forventet jobskabelse i forbindelse med udmøntning af grøn investeringsordning 2024/25 **1.400 2.000** arbejdspladser direkte i branchen arbejdspladser tilknyttet via afledte effekter *fremstilling af motorer, vindmøller og pumper*  i fx metalindustrien og engroshandel |
| Anm.: Tilknyttede job er estimeret med afsæt i branchen *Fremstilling af motorer, vindmøller og pumper*, da denne branche antages at være den mest dækkende investeringernes placering. Det kontrafaktiske investeringsscenarie kendes ikke. Derfor skal det understreges, at der ikke er tale om ekstra-effekter, idet dele af eller hele investeringerne muligvis ville være foretaget uanset støtten – enten i denne branche eller i en alternativ branche. Estimatet er baseret på en række centrale antagelser, herunder: *1)* ingen kalkulationsrente; *2)* støtten har været afgørende for investeringsbeslutningen; *3)* fri adgang til ny arbejdskraft; *4)* kun én branche omfattes af ordningen; *5)* konstant kapitalstruktur; *6)* pris- og lønningstræghed; *7)* konstant skalaafkast af kapital.Kilde: Danmarks Statistik og egne beregninger. |